text: Naayjeeriyaan filannoo Prezdaantummaa fi miseensota paarlaamaa torbee dhuftutti dabarsite
text: #000003
text: Naayjeeriyaan filannoo prezdaantummaa fi miseensota paarlaamaa sabtii har’aa February 16, 2019tti geggeessuuf turte, February 23, 2019tti kan dabarsite tahuu beeksiste. Ummanni Naayjeeriyaa filannoo guyyaa har’aa ni geggeeffama jedhamee tureef qophaayaa osoo jiru, komishiiniin filannoo biyyattii hanqina meeshaalee filannoo fi lojistikii isa muudateen guyyaan filannoo torbee dhuftutti kan dabarfame tahuu beeksise.
text: #000004
text: Hogganaan komishiinii filannoo biyyattii Mahmuud Yakubu akka jedhetti, “Murtiin komishiinichaa kun haalaan ulfaataa tahus, filannoo haqa qabeessaa fi bilisa tahe geggeessuuf jecha, guyyaa filannoo kanaa torbaan dhuftutti dabarsuun dirqama nutti tahee jira”jedhe. Haata’u malee murtiin komishiinii filannoo kun paartiilee mormitootaa fi lammiilee Naayjeeriyaa heddu kan mufachiise tahuu gabaafame. Paartiin mormituu biyyattii guddichi Peoples Democratic Party (PDP) jedhamu ibsa baaseen, “paartiin biyya bulchaa jiru sagalee ummataa hatuudhaaf haala mijeefatuuf, akka guyyaan filannoo jijjiiramu godhe”jechuun yakke.
text: #000005
text: Biyyoonni fi dhaabbileen idil addunyaa heddu filannoo Naayjeeriyaa kana taajjabuudhaaf ogeeyyota isaanii gara biyyattiitti kan ergan yoo tahu, Gamtaan Afrikaatis jila taajjabdootaa muummicha ministeera Ityoophiyaa duraanii Obbo Haylamaariyam Dassaalenyiin durfamu garasitti bobbaasee jira.
text: #000006
text: Gama biraatiin ammoo, filaannoo kanaan wal qabatee rakkoon nageenyaa akka hin uumamne, poolisii fi waraanni biyyattii qophii xumuruu eega ibsameen booda, Jum’aa kaleessaa Kaaba biyyaattii kutaa Kaduna keessatti hidhattoonni haleellaa gandoota lama keessatti raawwataniin, yoo xiqqaate namoonni 60 ol kan ajjeefaman tahuu gabaafame. Prezdaant Mahmmaduu Buhaarii waggoota shanan dabran tarkaanfii cimaa hidhattoota irratti fudhateen lammiilee biyyattii heddu irraa deeggarsa cimaa kan horate yoo tahu, ammas yeroo lammaffaaf prezdaantii tahee itti fufuudhaaf kan dorgomaa jiru tahuun ni beekkama. Haata’u malee hogganaan Paartii mormituu PDP Atiku Abubakar prezdaant Buhaarif morkataa cimaa tahuu gabaafame.
text: #000007
text: Naayjeeriyaan ummataa miiliyoona dhibba tokkoo fi miiliyoona 95 kan qabdu yoo tahu, Afrikaa keessatti bay’inna ummataa fi guddina diinagdeetiin sadarkaa jalqaba irra jirti. Galiin Naayjeeriyaan qabeenya boba’aa irraa argattu guddaa tahus, malaamaltummaa, walitti bu’iinsaa fi hanqina barnootaatiin wal qabatee, lammiileen biyyattii harki caalan ammas hiyyummaa hamtuu keessa kan jiraatan tahuu odeeyfannoon ni mul’isa.
text: #000008
text: 700: Maallaqa liqiitiin dalaganii bu’aa qoodachuun akkami?
  699: Kittaannaan dhiiraa fi dhalatti garaagarummaa qabaa?
  698: Adurreen salaata ni balleessitii?
  697: Nama qabeenya nama dhoorkate akkam godhan?
  696: Azkaara Salaata waajibaa boodaa yeroo biroo yoo qara’e akkami?
text: #000011
text: Gamtaan Munshidoota Sikkoo fi Mandoo Hundeeffame
text: #000012
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000016